Liikenne- ja viestintäministeriö

kirjaamo

kirjaamo@lvm.fi

VIITE Lausuntopyyntö LVM/9/03/2018 muutosehdotuksista koskien ääni- ja tekstityspalveluita

ASIA Vanhustyön keskusliiton lausunto

Viitaten lausuntopyyntöön Vanhustyön keskusliitto – Centralförbundet för de gamlas väl ry esittää kunnioittavasti seuraavaa:

Vanhustyön keskusliitto pitää erittäin myönteisenä tavoitetta, että esityksellä parannettaisiin erityisryhmille suunnattuja palveluita ja siten kehitettäisiin näkö- ja kuulovammaisten edellytyksiä moniarvoiseen viestintään.

Varsinkin hauraimmassa asemassa olevat ikääntyneet ihmiset, joilla on näköön tai kuuloon liittyviä toimintakyvyn rajoitteita, hyötyvät ääni- ja tekstityspalveluista voidakseen osallistua yhteiskuntaan yhdenvertaisesti.

Helsingissä, maaliskuun 8 päivänä 2018

Vanhustyön keskusliitto-

Centralförbundet för de gamlas väl ry

Mailis Salmi Marjut Vuorela

järjestöjohtaja lakimies